Diari Oficial de la Generalitat Valenciana


Sumari del DOGV 5313, del 28-07-2006 (2006/9152)

Notificació a Victoriano José Puigcerver Hernández de la sentència dictada en el juí verbal número 854/2005.
------------------------------------------------------------------------------------------------------------

### Dades del document

Número de DOGV
:   5313

Data del DOGV
:   28-07-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/9152


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació a Victoriano José Puigcerver Hernández de la sentència dictada en el juí verbal número 854/2005. [2006/Q9152]  
Procediment: juí verbal (desnonament per falta de pagament) 854/2005  
Jutjat de Primera Instància número 4 de Dénia  
Juí: juí verbal (desnonament per falta de pagament) 854/2005  
Part demandant: Francisco Gilabert Bolufer  
Part demandada: Victoriano José Puigcerver Hernández  
Sobre: .  
En el juí a què es fa referència s'ha dictat la resolució el text de la qual, literalment, diu així:  
«Sentència número 102/2006  
Dénia, 9 de juny de 2006  
Francisca Cotillas Moreno, magistrada jutgessa del Jutjat de Primera Instància número 4 de Dénia i partit, ha vist les actuacions de juí declaratiu verbal seguides davant este jutjat amb el número 854/2005, a instància de Francisco Gilabert Bolufer, representat pel procurador dels tribunals José Vicente Bonet Camps i assistit de la lletrada M.ª Isabel Buigues Cano, contra Victoriano José Puigcerver Hernández, en situació processal de rebel·lia. En estes actuacions, que versen sobre reclamació de rendes i desnonament de finca urbana per resolució de contracte, procedix dictar la present resolució,  
Antecedents de fet  
1. Que amb data 14 de desembre de 2005, el procurador el senyor Bonet Camps, en la representació que té, va presentar demanda davant l'oficina de repartiment del jutjat degà d'esta ciutat, que per torn va correspondre a este jutjat, contra el demandat indicat, el qual es va basar en els fets i en els fonaments de dret exposats en l'escrit a què es fa referència, i acabava demanant que es dictara sentència per la qual es declarara resolt el contracte d'arrendament de l'habitatge a què es referix el fet segon de la demanda, i que es condenara en tot cas a esta part demandada a deixar-lo lliure i expedit a disposició de l'actor en el termini que marca la llei amb l'advertència que, si no ho fa, podrà ser llançat per la força i a càrrec seu; i condemnar en tot cas a esta part a sotmetre's a esta resolució i a pagar a l'actor la quantitat de 3.000 euros i les quantitats reportades (rendes i quantitats assimilades) des d'esta demanda fins al desallotjament efectiu de l'habitatge, així com els interessos legals; amb expressa imposició de les costes processals a la part demandada.  
2. Una vegada admesa a tràmit la demanda, es va donar trasllat a la part demandada d'esta demanda i dels documents presentats juntament amb ella, i es van citar les parts per a la celebració de la vista, que va tindre lloc a la sala d'audiències d'este jutjat en data d'1 de juny de 2006.  
3. Durant la vista, la part actora es va afirmar i es va ratificar en l'escrit de demanda presentat i la part demandada va ser declarada en situació processal de rebel·lia i, una vegada practicades les proves declarades pertinents i formulades les conclusions per la part, les actuacions van quedar concloses per a dictar sentència.  
4. En la tramitació del present juí s'han observat les prescripcions legals.  
Fonaments de dret  
1. La representació de la part actora formula demanda de juí declaratiu verbal, i acumula l'acció de desnonament per falta de pagament de la renda corresponent a l'arrendament de l'habitatge situat a la parcel·la 185, polígon 6, del Poble Nou de Benitatxell, carretera del Poble Nou de Benitatxell-Moraira, número 305, en virtut del contracte subscrit entre les parts el dia 10 de juliol de 2002 i l'acció de reclamació de rendes pel fet d'haver deixat el demandat de pagar les rendes pactades de 750 euros mensuals dels mesos d'octubre de 2004 i octubre a desembre de 2005 (data d'interposició de la demanda) i de gener a maig de 2006. L'import del que es deu en el moment de la data del juí fa una suma de 6.750 euros.  
2. Amb data de 10 de juliol de 2002, les parts van subscriure el contracte d'arrendament .que consta en actuacions. de l'habitatge anteriorment descrit en què es va estipular que la renda mensual seria de 752 euros mensuals, tot i que, en la pràctica, el mateix arrendador va consistir el pagament de 750 euros mensuals.  
Consta com a acreditada l'existència del deute atés que, partint de la realitat de l'arrendament, el demandat no ha acreditat de cap manera el pagament o les circumstàncies relatives a la procedència de l'enervació , tal i com permet l'article 444 de la Llei d'Enjudiciament Civil. Per tant, el demandat deu a dia de hui la quantitat de 6.750 euros més les rendes que vencen des de juny de 2006 fins que es produïsca el lliurament de l'immoble a la part actora, a raó de 750 euros mensuals.  
3. Tenint en compte el que s'ha dit anteriorment, i prenent com a base l'article 27 de la Llei d'Arrendaments Urbans, de 24 de novembre de 1994, el paràgraf 2 del qual indica que l'arrendador podrà resoldre de ple dret el contracte per falta de pagament de la renda, queda acreditada la causa de resolució del contracte, i ha de prosperar l'acció de desnonament entaulada per l'actora.   
Així mateix, la Llei d'Enjudiciament Civil permet en l'article 438.3.3 exercitar acumulada i simultàniament l'acció de resolució del contracte i la reclamació de les quantitats que es deuen, i s'ha fet així en el cas d'actuacions perquè la part actora ha sol·licitat el desnonament per falta de pagament de la renda i la reclamació d'esta, sent-ne el conducte processal adequat per a això el juí verbal.  
4. Procedix, així mateix, acordar el pagament dels interessos legals de la quantitat reclamada des del moment de la interpel·lació judicial, ja que el demandat ha incorregut en mora, de conformitat amb el que disposen els articles 1.100, 1.101 i 1.108 del Codi Civil. Este darrer precepte assenyala que .si l'obligació consistix en el pagament d'una quantitat de diners, i el deutor incorre en mora, la indemnització de danys i perjuís, no havent-hi pactat en contra, consistirà en el pagament dels interessos convinguts i, si no hi ha conveni, en l'interés legal. i, d'acord amb l'article 576.1 de la Llei d'Enjudiciament Civil, tota sentència o resolució que condemne al pagament d'una quantitat de diners determinarà, a favor del creditor, el rèdit d'un interés anual igual a l'interés legal dels diners incrementat en dos punts.   
5. De conformitat amb el que disposa el paràgraf primer de l'article 394 de la Llei d'Enjudiciament Civil, procedix condemnar Victoriano José Puigcerver Hernández al pagament de les costes processals causades, pel fe d'estimar-se íntegrament la demanda.  
Vists els preceptes legals citats i les altres disposicions aplicables de manera general i pertinent,  
Part dispositiva  
Que estime la demanda interposada per José Vicente Bonet Camps, en nom i representació de Francisco Gilabert Bolufer contra Victoriano José Puigcerver Hernández, i declare resolt, per falta de pagament de la renda, el contracte d'arrendament de l'habitatge situat a la parcel·la 185, polígon 6, del Poble Nou de Benitatxell (Alacant), carretera del Poble Nou de Benitatxell-Moraira, número 305; i condemne Victoriano José Puigcerver Hernández a desallotjar i deixar a la lliure disposició de la part actora l'habitatge objecte del present plet, amb l'advertència de llançament a càrrec seu si no ho efectua, i condemne així mateix l'indicat demandat a pagar al demandant la quantitat de sis mil set-cents cinquanta euros (6.750 €) per les rendes vençudes i impagades fins al mes de maig de 2006 i a més a més les que vencen des de juny de 2006 fins al lliurament definitiu de la possessió a la part actora, a raó de 750 euros mensuals de renda; quantitats que s'incrementaran d'acord amb els interessos legals. Tot això amb expressa imposició al demandat de les costes processals causades en el present procediment.  
Notifiqueu esta resolució a les parts, i feu-los saber que esta no és ferma, i que contra ella s'hi pot interposar un recurs d'apel·lació, que serà admés, si escau, en ambdós efectes i que ha de preparar-se davant este mateix jutjat en el termini de cinc dies, comptadors des de l'endemà de la notificació i, del qual, amb la interposició prèvia d'este dins del termini establit i en la forma escaient també davant este mateix jutjat, en serà sabedora l'Audiència Provincial d'Alacant, d'acord amb el que establix la Llei d'Enjudiciament Civil, de 8 de gener de 2000, en els articles 457 i següents, i amb l'especialitat establida en l'article 449.1 de la Llei d'Enjudiciament Civil, segons el qual no s'admetrà al demandat el recurs d'apel·lació si, en preparar-lo, no manifesta, i ho confirma per escrit, tindre pagades les rendes vençudes i les que d'acord amb el contracte haja de pagar de bestreta.  
Lliureu un testimoniatge de la present sentència i uniu-la a estes actuacions. L'original quedarà en el llibre de sentències d'este jutjat.  
Esta és la meua sentència, que pronuncie, mane i firme.  
Publicació. La sentència anterior la va donar, llegir i publicar el magistrat jutge que la va dictar, mentre celebrava ell mateix audiència pública en el dia de hui, de la qual cosa jo, el secretari judicial, en done fe.  
Dénia, 9 de juny de 2006».  
Atés el desconeixement de l'actual domicili o residència de la part demandada, mitjançant la provisió de 17 de juliol de 2006, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de la sentència número 102/2006 a Victoriano José Puigcerver Hernández.  
Dénia, 17 de juliol de 2006.. La secretària judicial: Liliana Anduix Serra.  
Diligència  
Dénia, 17 de juliol de 2006  
L'estenc jo, la secretària judicial, per a fer constar que el present edicte ha quedat fixat en el dia de hui al tauler d'anuncis. En done fe.